สอบถามครับว่าเป็นโรคกระเพาะปัสสาวะอักเสบสามารถช่วยตัวเองได้ไหมครับแล้วถ้าช่วยตัวเองจะส่งผลทำให้ติดเชื่อมากขึ้นไหมครับหรือว่าสามารถทำได้
สวัสดีค่ะ โรคกระเพาะปัสสาวะอักเสบมักมีสาเหตุมาจากการติดเชื้อในกระเพาะปัสสาวะ อาจจะเกิดจากการชอบกลั้นปัสสาวะนานๆ หรือเชื้อโรคที่อยู่บริเวณทวารหนักหรือจากภายนอกผ่านเข้าท่อปัสสาวะแล้วไหลย้อนกลับไปทำให้เกิดการติดเชื้อที่กระเพาะปัสสาวะ โดยปกติแล้วเป็นโรคที่เกิดมากกว่าในเพศหญิงอย่างชัดเจนเพราะมีท่อปัสสาวะที่สั้น ถ้าเกิดในผู้ชายนั้นอาจจะมีสาเหตุอื่นๆเช่นความผิดปกติของโครงสร้างทางเดินปัสสาวะแต่กำเนิด มีนิ่วในไตหรือท่อไตเป็นต้นในระหว่างที่มีกระเพาะปัสสาวะอักเสบอาจมีอาการปัสสาวะขัด ปัสสาวะเป็นเลือด ปวดหน่วงท้องน้อย โดยปกติแล้วระหว่างที่เป็นโรคนี้ มักแนะนำให้งดการมีเพศสัมพันธ์เพื่อลดโอกาสที่เชื้อจากภายนอกจะไหลกลับขึ้นไปที่กระเพาะปัสสาวะ ส่วนการช่วยตัวเองนั้น หากไม่ได้เจ็บปวดท้องน้อยหรือตรงอวัยวะเพศมาก และมือสะอาดดี สามารถทำได้ ไม่ได้เป็นข้อห้ามการดูแลตัวเองเบื้องต้น ดื่มน้ำมากๆ ไม่กลั้นปัสสาวะ รักษาความสะอาดที่อวัยวะเพศภายนอกควรล้างบริเวณหนังหุ้มปลายด้วย และควรไปพบแพทย์เพื่อรับยาฆ่าเชื้อและหาสาเหตุของกระเพาะปัสสาวะอักเสบในเพศชายค่ะ